Edesmennyt kansanedustaja Tony Halme (ps.) kirjoitti Testamentti-kirjassaan pahoinpitelyn uhriksi joutuneesta upseerista, joka löi päänsä katukivetykseen useiden päähän kohdistuneen potkun jälkeen ja kuoli. Tapahtumat sattuivat 2003 Helsingin Rautatieaseman taksijonossa. Nyt, 13 vuotta myöhemmin Suomen Vastarintaliikkeen (SVL) jäsentä epäillään kuolemaan johtaneesta pahoinpitelystä, joka sattui täsmälleen samassa paikassa.

Tony Halme kertoi kirjassaan hänelle saapuneesta kirjeestä. Hän luki sen ääneen eduskunnassa ulkomaalaislain käsittelyn yhteydessä. Suomen Uutiset julkaisee kirjeen kokonaisuudessaan ohessa:

”Lähestyn teitä, koska tiedän että olette isänmaallinen ihminen. Olette varmasti kuullut ja lukenut voin viikko sitten tapahtuneesta yliluutnantin pahoinpitelystä Helsingin Rautatientorilla. Kadettiveli, yliluutnantti X menehtyi Somaliasta Suomeen siirtyneiden herrojen pahoinpitelystä saamiinsa vammoihin sairaalassa. Aikanaan, kun poliisin esitutkintapaperit julkaistaan, saamme lukea sieltä Somaliasta Suomeen siirtyneiden herrojen viimeiset sanat tajuttomalle kadettiveljellemme: ”Me määräämme täällä”.

Näinkö tuhlataan yhteiskunnan verorahoja kouluttamalla kalliisti isänmaallisia kansalaisia upseereiksi maanpuolustuskorkeakoulussa ja sitten ulkomailta tulleet ihmiset pieksevät ja potkivat heidät hengiltä? Kadettiveljeni kaatui sivusta päähän osuneesta iskusta ja löi päänsä katukivetykseen.

Tämän jälkeen nämä Somaliasta Suomeen siirtyneet henkilöt jatkoivat pahoinpitelyä ja hänen päänsä potkimista. Alun perin tämä menehtynyt kadettiveli meni auttamaan toista Somaliasta Suomeen siirtyneiden käsiin joutunutta henkilöä. Kuinkahan mahtaa yliluutnantin perheen, vaimo ja nelikuukautinen lapsi, käydä korvausten suhteen? Ei taida syylliset pahemmin joutua mitään maksamaan, taitaa mennä verorahoista. Mutta kuinka olisikaan, jos suomalainen upseeri tappaisi jonkun Somaliasta Suomeen siirtyneen? Siinähän joutuisi tilille koko kadettikunta ja Puolustusvoimat.

Epäilenpä, että oikeudenkäynti on yksi Helsingin käräjäoikeuden mieleenpainuvimmista. Suurin osa yleisöstä tulee nimittäin olemaan harmaissa.”

Halme jatkoi:

”Arvoisa herra puhemies! Kuinka monen suomalaisen pitää kuolla suvaitsevaisuuden nimissä omassa maassaan? Ja kuinka monen naisen pitää tulla raiskatuksi, koska ei ymmärrä kuin oman isänmaansa kulttuurin? Kuinka monen lapsen pitää pelätä tulla seksuaalisesti hyväksikäytetyksi ja ryöstetyksi, vaikka heidän isovanhempansa antoivat henkensä juuri sen takia, jotta tulevien sukupolvien ei tarvitsisi pelätä omassa maassaan? Elikkä onko näennäissuvaitsevaisuus tärkeämpää kuin lastemme tulevaisuus?”

Halmeen mukaan kirje nostatti ”tiettyjen edustajien” kasvoille vain vinoja hymyjä.

Kirje sai Halmeen kiristelemään hampaitaan, kiroamaan suomalaista leväperäisyyttä ja suoranaista välinpitämättömyyttä.

Tapauksesta langetettiin ehdolliset vankeustuomiot. Päätekijä sai kaksi vuotta ehdollista vankeutta.

Tekstiä muokattu 22.9.2016 klo 11:43. Lisäksi täydennys päätekijän tuomion pituuteen 23.9 klo 17:36.

SUOMEN UUTISET